yakhyo/uz-wiki huggingface dataset:
Gimnastika 2024-yilgi Yozgi Olimpiada oʻyinlarida – ayollar oʻrtasidagi jamoaviy koʻpkurash

2024-yilgi Yozgi Olimpiada oʻyinlarida ayollar oʻrtasidagi jamoaviy koʻpkurash bahslari 2024-yil 28- va 30-iyul kunlari Bercy Arenada boʻlib oʻtgan. Unda beshta gimnastikachidan iborat 11 ta jamoa va toʻrtta gimnastikachidan iborat bitta jamoa ishtirok etgan.

Musobaqadan oʻn kun oldin Yaponiya rasmiylari 19 yoshli Shoko Miyatani Yaponiyada 20 yoshgacha boʻlganlar uchun taqiqlangan chekish va spirtli ichimliklar isteʼmol qilgani uchun Yaponiya jamoasidan chetlatgan. Miyata jarohati boʻlmagan sababga koʻra chetlatilgani uchun, Yaponiya terma jamoasi zaxira sportchi bilan taʼminlamaslikni tanlagan va Yaponiya ayollar terma jamoasi atigi toʻrtta sportchi bilan ishtirok etgan.

Saralab olingan jamoalar 
Olimpiadaga chiqish uchun Milliy Olimpiya qoʻmitalarii 12 ta jamoaviy kvota oʻrinlaridan birini qoʻlga kiritishi kerak boʻlgan. Ushbu oʻrinlar 2022-yilgi sport gimnastikasi boʻyicha jahon chempionatining (,  va ) eng yaxshi uchta jamoasi va 2023-yilgi chempionatning eng yaxshi toʻqqizta jamoasidan iborat boʻlgan. 2022-yilda saralashdan oʻtgan: , , , , , , , ,  jamoalari bundan mustasno.

Ushbu 12 ta jamoa 28-iyul kuni Parijda bo‘lib o‘tgan saralash bosqichida ishtirok etib, yakunda kuchli sakkiztalik finalga yo‘l olgan.

Jadval

Saralanganlar 

Har bir dasturning umumiy ballari asosida saralash bo‘yicha eng yaxshi sakkizta jamoa finalga yo‘l oldi. Finalda har bir jamoa har bir dasturda bellashish uchun uchta gimnastikachini tanlaydi. Yakuniy jamoa balini berish uchun har bir dasturdagi barcha ballar yig‘iladi. Saralashdagi ochkolar finalda hisoblanmaydi.

Final

Manbalar 

2024-yilgi Yozgi Olimpiada oʻyinlarida gimnastika
Dunyo sadolari festivali

Dunyo sadolari festivali – Andijon viloyatining Xonobod shahrida 2023-yilning iyun oyidan boshlab har ikki yilda bir marta oʻtkazilib kelinayotgan xalqaro milliy estrada sanʼati festivali.

Tarixi 
Bu festival prezidentning 2019-yil 17-may kuni Andijon viloyatiga tashrifi mobaynida turizmni rivojlantirishga doir loyihalar taqdimoti doirasida Xonobod shahrida milliy estrada ijrochiligi boʻyicha xalqaro festival oʻtkazish taklifi asosida tashkil etilgan.

2023-yil iyun oyida Xonobod shahrida boʻlib oʻtgan Dunyo sadolari festivalida dunyoning 86 mamlakatidan milliy estrada xonandalari ishtirok etgan.

2024-yil 29-31-iyul kunlari Andijon viloyatining Xonobod shahrida „Dunyo sadolari II“ xalqaro milliy estrada sanʼati festivali boʻlib oʻtgan. Festivalda Oʻzbekiston va dunyo estradasi yulduzlari, xususan, Ozodbek Nazarbekov, Yulduz Usmonova, Rayhon G‘aniyeva, Hamdam Sobirov, qozog‘istonlik Jah Khalib, Jony, dunyoga mashhur ruminiyalik xonanda Inna ham ishtirok etgan. Festivalga respublika va mahaliy budjet hisobidan jami 6 milliard soʻm mablagʻ sarflangan.

Manbalar 

Andijonda oʻtkaziladigan festivallar
Damir Desnica

Damir Desnica (1956-yil 20-dekabrda tugʻilgan) – xorvatiyalik nafaqadagi futbolchi, hujumchi sifatida oʻynagan.

Klub faoliyati 
Damir Yugoslaviya Sotsialistik Federativ Respublikasi, Xorvatiyaning Obrovac shahrida tugʻilgan. Desnica oʻz faoliyatining katta qismini HNK Riyeka jamoasida oʻtkazgan. HNK Riyeka klubida 300 ga yaqin rasmiy oʻyinlarda maydonga tushdi va bu davrda ikkita Yugoslaviya kubogini qoʻlga kiritgan. Damir 1985-yilda, qariyb 29 yoshga kirgan davrida, chet el klubi tarkibiga koʻchib oʻtgan. Belgiyaning KV Kortrijk klubida 5 yil davomida oʻynagan va 109 ta oʻyinda 19 ta gol muallifi boʻlgan.

Desnica besh yildan soʻng oʻz mamlakatiga qaytib kelgan va NK Zadarga qoʻshilgan. NK Orijent klubida qisqa muddat oʻynaganidan soʻng, NK Pazinka bilan shartnoma imzolagan. Keyinchalik bir qatot jamoalarda oʻynagan va 41 yoshida nafaqaga chiqgan.

Terma jamoadagi faoliyati 
Desnica 1978-yil 25-oktyabrda UEFA Yevro-1980 saralash bosqichida Ruminiya terma jamoasiga qarshi safardago oʻyinda ishtirok etgan. Yugoslaviya terma jamoasi 2:3 hisobida magʻlub boʻlgan, gollardan biriga Damir mualliflik qilgan.

Shaxsiy hayot 
Desnica professional futbolda oʻynagan kam sonli kar va soqov futbolchilardan biri edi. Damir faqat qoʻlda muloqot qilgan. 1984-yil 7-noyabrda UEFA kubogi musoboqasi doirasida, Santiago Bernabéu Stadionida Real Madridga qarshi oʻyinda u hakam Rojer Skoters tomonidan ikkita qoidabuzarlik uchun maydondan chetlatilgan. Dastlab ishlatilgan qoʻpollik uchun koʻrsatilgan sariq kartochkaga tushunmay norozilik bilan hakam tortishgan va natijada ikkinchi sariq kartochkani olib maydondan chetlatilgan. Oʻyin yakunida Riyeka sakkiz futbolchi bilan oʻyinni yakunlagan va umumiy ikkinchi oʻyin natijasiga koʻra 3:4 hisobida magʻlub boʻlgan.

Klub statistikasi

Yutuqlar 
 Rijeka

 Yugoslaviya kubogi: 1977/1978, 1978/1979
 Bolqon kubogi: 1978-yil

 Zadar

 Yugoslaviya respublikalararo ligasi (Gʻarbiy): 1990/1991-yil

 Pazinka

 Xorvatiya Ikkinchi Futbol Ligasi (Gʻarbiy): 1992-yil

Manbalar

Havolalar 

 

1956-yilda tugʻilganlar
20-dekabrda tugʻilganlar
Yashayotgan insonlar
Yugoslaviya erkak futbolchilari
Xorvatiyalik erkak futbolchilar
Futboldagi erkak hujumchilar
HNK Rijeka futbolchilari
K.V. Kortrijk futbolchilari
NK Zadar futbolchilari
HNK Orijent futbolchilari
NK Pazinka futbolchilari
Yugoslaviya birinchi ligasi futbolchilari
Birinchi futbol ligasi (Xorvatiya) futbolchilari
Alifbo boʻyicha sportchilar
Kelechi Iheanacho

Kelechi Iheanacho (;) – nigeriyalik futbolchi, "Leicester City F.C." va Nigeriya milliy futbol terma jamoasi hujumchisi.

Karyerasi 
Kelechi Nigeriya futbol maktabi Tayvo Akademiyasi bitiruvchisi.

Manchester City F. C. 
2014-yilning yanvarida u Angliyaning "Manchester City F.C." klubi bilan shartnoma imzolagan. U 2015-yilning 29-avgust kuni APL 4-turida "Watford Football Club" ga qarshi oʻyinda kattalar jamoasi safida debyut qilgan. U klubdagi ilk golini 2015-yilning 12-sentabr kuni chempionatning 5-turida „Kristal Pelas“ ga qarshi oʻyinda urgan. 2016-yilning 30-yanvarida yosh hujumchi Angliya kubogi doirasidagi oʻyinda "Aston Villa F.C." ga qarshi oʻyinda xet-trik qayd etgan.

„Shaharliklar“ uchun 64 ta oʻyinda u butun faoliyati davomida 21 ta gol urgan.

Leicester City F. C. 
2017-yil 3-avgustda u "Leicester City F.C." ga koʻchib oʻtgan. Futbolchi bilan shartnoma besh yillik muddatga tuzilgan. Shartnomaning moliyaviy shartlari oshkor etilmagan, biroq avvalroq ingliz OAVlari transfer summasi 25 million funt (taxminan 27,9 million yevro) boʻlishini xabar qilgan edi. 2017-2018-yilgi mavsumda u chempionatda 21 ta oʻyin oʻtkazib, 3 ta gol urgan.

Terma jamoadagi faoliyati 
2013-yilda yosh futbolchi FIFA U-17 Jahon chempionati 2013 da ishtirok etgan. U turnirdagi barcha oʻyinlarni oʻtkazgan va uning jamoasi jahon chempioni unvoniga erishgan. Meksikaliklar bilan debyut uchrashuvida Kelechi toʻrtta gol urgan. Shuningdek, u eronliklarga gol urgan va Meksika terma jamoasiga qarshi final uchrashuvida ham gol urgan. U „Oltin toʻp“ va „Kumush butsa“ni qoʻlga kiritgan.

U Nigeriya milliy futbol terma jamoasidagi debyutini 2015-yilning 13-noyabr kuni FIFA Jahon chempionati 2018 saralashida Svazilend termasiga qarshi oʻyinda oʻtkazgan. Uchrashuv golsiz durang bilan yakunlangan. 2016-yilning 27-may kuni u terma jamoadagi ilk golini urgan.

Yutuqlari

Jamoa

Manchester City F. C. 

 Futbol Ligasi kubogi sohibi: 2015/16

Leicester City F. C. 

 Angliya kubogi gʻolibi: 2020/21
 Angliya Superkubogi sohibi: 2021-yil

Nigeriya terma jamoasi 

 FIFA U-17 Jahon chempionati 2013: 2013-yil

Shaxsiy 

 FIFA U-17 Jahon chempionati 2013ning „Oltin toʻp“ sohibi: 2013-yil
 FIFA U-17 Jahon chempionati 2013ning kumush butsasi sohibi: 2013-yil

Manbalar

Havolalar 

 Profil Lester Siti FC rasmiy saytida
 Premer-liganing rasmiy saytidagi profil
Yashayotgan insonlar
Kishilar
Alifbo boʻyicha futbolchilar
Nigeriyalik erkak futbolchilari
Manchester City F.C. futbolchilari
Leicester City F.C. futbolchilari
Futbol boʻyicha U-17 jahon chempionlari
Futboldagi erkak hujumchilar
Premyer-liga legionerlari
Erkak futbolchilar pozitsiyalari boʻyicha
Fares Badavi

Fares Badavi (1996-yil 25-iyulda tugʻilgan) — Falastinlik dzudochi. U 2024-yil Parij Olimpiadasida 81 kg vazn toifasida qatnashgan. Badavi Suriyaning Damashq shahrida tug‘ilgan va hozirda Germaniyada yashab, faoliyat yuritmoqda.

Shaxsiy hayoti 
Fares Badavi 1996-yil 25-iyulda Damashqda, Falastinlik qochqinlar oilasida tugʻilgan. Uning ota-onasi, Ndal va Amera Badavi, aslida Falastinning Tarshiha shahridan kelib chiqqan. Suriyadagi fuqarolar urushi tufayli 2015-yilda u oilasi bilan Germaniyaga qochib oʻtgan va Braunschweig shahrida joylashgan. Badavi 9 yoshidan boshlab Yarmouk qochqinlar lageridagi Arab Falastin Klubi aʼzosi boʻlib, murabbiy Muhhamed Al-Nimr boshchiligida dzudo bilan shugʻullana boshlagan. Germaniyaga kelganidan keyin, u Braunschweig Texnika Universitetida fuqaro muhandisligi boʻyicha magistratura darajasini olish uchun oʻqishga kirgan. Uning ona tili arabcha boʻlsa-da, u nemis va ingliz tillarini ham puxta oʻrgangan. Fares Badavi musulmon diniga eʼtiqod qiladi va Fatima Saleh ismli ayolga turmushga chiqqan.

Sport faoliyati 
Fares Badavi Germaniyaga koʻchib oʻtgach, Göttingen sport klubiga qoʻshildi va Germaniyaning milliy turnirlarida ishtirok eta boshladi. U 2017-yilda Gamberg shahrida oʻtkazilgan musobaqada oltin medalni qoʻlga kiritdi.  2019-yilda Badavi Budapesht shahrida Qochqinlar Jamoasi tarkibida xalqaro arenadagi debyutini oʻtkazdi va Yaponiyaning Tokio shahrida boʻlib oʻtgan Jahon Dzudo Chempionatida 73 kg vazn toifasida qatnashdi. Keyinchalik, u 2020-yilda Parij Dzudo Grand Slam musobaqasida va Dyusseldorf shahrida oʻtkazilgan musobaqalarda qatnashdi. 2021 va 2022-yillarda Jahon Chempionatlarida ishtirok etib, 73 kg vazn toifasida 33-oʻrinni, 81 kg vazn toifasida esa 17-oʻrinni egalladi. 2023-yilda u Falastin nomidan birinchi marta Madridda oʻtkazilgan Yevropa musobaqasida ishtirok etdi va keyinchalik Xitoyning Xanchjou shahrida boʻlib oʻtgan Osiyo Oʻyinlarida 90 kg vazn toifasida qatnashdi. Badavi 2024-yilda Parijda oʻtkazilgan Yozgi Olimpiya oʻyinlarida 81 kg vazn toifasida qatnashish imkoniyatini qo'lga kiritdi. Ammo, u 32-raundda Tojikistonlik sportchi Somon Mahmadbekov bilan boʻlgan jangda magʻlubiyatga uchradi.

Ma'lumotlar 
 Braunschweig Texnika Universiteti magistratura dasturi talabasi
 Arab, nemis va ingliz tillarida erkin soʻzlashadi

Manbalar

Tashqi havolalar 
 International Judo Federation - Fares Badavi profil sahifasi
 Paris 2024 - Olimpiya o‘yinlari rasmiy veb-sayti

Dzyudochilar
Falastinlik sportchilar
Olimpiada ishtirokchilari
Cutervo milliy bog‘i

Cutervo milliy bogʻi (ispancha: Parque Nacional de Cutervo) 1961-yilda tashkil etilgan boʻlib, Perudagi eng birinchi ochilgan qoʻriqlanadigan hududlaridan biridir. U shimoliy Perudagi, Cajamarcha mintaqasida joylashgan. Bogʻning umumiy maydoni 8,214 gektar boʻlib, And togʻlarining oʻrmon va paramo hududlarini himoya qilish uchun ochilgan. Bu joylarda ayiq, togʻ tapiri va moyqush kabi hayvonlar yashaydi, oʻsimlik olami haqida gapiradigan boʻlsak hududda Andin mum palmalari keng tarqalgan.

Tarixi 
Kolumb davrigacha bu hududda mahalliy aholi yashab oʻtishgan. Milliy bogʻ ichida El Perolito arxeologik yodgorligi mavjud. 1938-yilda Limada oʻtkazilgan 8-PanAmerika konferensiyasidan keyin, tabiiy resurslarni himoya qilish boʻyicha Tabiatni himoya qilish milliy qoʻmitasi tashkil etildi. Federación Cultural de Cutervo-Lima qishloq xoʻjaligi vazirligiga Kutervo yaqinida milliy bogʻ yaratish loyihasini taqdim etadi, ammo bu loyiha rad etiladi.  Biolog Salomon Vilchez Murg Cajamarca mintaqasidan deputat sifatida, 1961-yil 8-sentyabrda qonunni kongressga taqdim etadi va bu qonun 20-sentyabrda qabul qilinadi. Dast avval bogʻ 2,500 gektar maydon bilan tashkil etilgan. 2000-yilda Per ekologik idoralar tomonidan bogʻning maydonini kengaytirish taklifi taqdim etiladi. 2006-yil 3-avgustdagi qonunga asoslanib bogʻning maydonini hozirgi 8,214 gektarga kengaytiriladi. 2007-yil bogʻ atrofi himoya zonasi bilan oʻralib, oʻsimlik va hayonot dunyosini asrab qolish uchun harakat boshlandi.

Geografiyasi 
Kutervo milliy bogʻi San Andres de Cutervo tumanlarida joylashgan boʻlib, Cajamarca mintaqasida joylashgan. Bogʻ ikki yirik qismga boʻlinadi shimoliy qism 2,429.54 gektar maydonga ega va janubiy sektor 5,784.69 gektarni tashkil etadi. Bu bogʻ hududida bir necha gʻorlar boʻlib, ular yer osti oqimlarning manbai hisoblanadi. Bogʻning balandligi dengiz sathidan 1550 dan 3500 metrgacha yetadi. Bogʻ Peru Yungas tabiatining bir qismini himoya qiladi. Bogʻ ichida turli xil tabiiy resurslar mavjud. Jumladan nam togʻ oʻrmonlari, 3000 m dan yuqoridagi balandlikdagi oʻtloqlar, daryolar va kichik koʻllarni uchratish mumkin.

Oʻsimliklari 
Bogʻda yetti yuzdan ortiq tomirli oʻsimlik turlari qayd etilgan. Koʻpchiligi keng bargli daraxtlar, ignabargli daraxtlar va palma daraxtlari , Orxideyalar shular jumlasidandir. Bogʻda iyul oyidan oktyabrgacha dam oluvchi sayyohlar tashrif buyurishadi. Bogʻda bir necha gʻorlar ham mavjud, eng koʻp tashrif buyuriladiganlari Moyqush gʻori, Oq gʻor va Yarasa gʻori. Baʼzi gʻorlarda kamyob Astroblepus rosei baliq turi yashaydigan yer osti daryolari bor. Palma daraxti oʻrmonlari koʻp meva beradi, bu moyqushlarni jalb qiladi. Paramo togʻ tepaliklarida oʻtloqlar va koʻllar koʻp tarqalgan.

Manabalar 

Peru tabiati
Janubiy Amerika
Peru florasi
Beignet

Beignet ( , ; ) frantsuz kelib chiqishi chuqur qovurilgan pirojnoe turidir. U odatda pâte à choux dan tayyorlanadi, lekin guruch uni (guruch beignets) yoki xamirturushli xamirturushlar yordamida ham tayyorlanishi mumkin Beignets turli xil preparatlarda berilishi mumkin, eng keng tarqalgani qandolat shakar bilan changlanadi.Pishiriq fransuz, italyan va amerika oshxonalarida mashhur.

Turlari 
Beignets tayyorlashning anʼanaviy usuli choux xamiridan foydalanishdir. Aks holda frantsuzcha uslubdagi beignet sifatida tanilgan bu xamir odatda sariyog ', sut yoki suv, shakar, un va tuz yordamida tayyorlanadi. Choux pirojnoe koʻp qirrali va madaniyat turlicha tayyorlanadi The pâte à choux method is also the style of beignets that were introduced to New Orleans by French immigrants in the 1700s.

Variantlarga koʻpincha banan yoki plantain – port shahridagi mashhur mevalar yoki rezavorlar kiradi.Boshqa oʻzgarishlarga goʻsht va pishloqli plomba kabi mazali plombalar kiradi.Beignets xamirturushli pishiriq bilan ham tayyorlanishi mumkin,Bu frantsuzcha „boules de Berlin“ deb atalishi mumkin, Berliner donutlarga ishora qiladi, markazda odatda meva yoki murabbo bilan toʻldirilgan donut teshigi yoʻq.Korsikada kashtan unidan () tayyorlangan beignets fritelli nomi bilan tanilgan.Kanada fransuzlarida donutlar navbatma-navbat beigne yoki beignet deb ataladi.

Gʻarbiy Afrikadagi sobiq Fransuz mustamlaka imperiyasida beignet – Senegalda baʼzan bugʻdoydan koʻra tariq un bilan tayyorlangan qovurilgan xamirdan iborat kichik toʻp, ekvivalent. Puff-puffga

Kelib chiqishi 

Qovurilgan xamirning turli xil turlarini xalqaro oshxonalarda topish mumkin; ammo, „beignet“ atamasining kelib chiqishi, xususan, frantsuzcha. Ular 18-asrda frantsuz mustamlakachilari tomonidan Yangi Orleanga olib kelingan from „the old mother country“, also brought by Acadians, va uy uslubidagi kreol pishirishning katta qismiga aylandi.

Chuqur qovurilgan xamirturush xamiri hech boʻlmaganda Oʻrta asrlardan beri oshxona anʼanalarining bir qismi boʻlib kelgan. Ispanlar ushbu turdagi yaratilishni „buelos“ deb atashadi, bu esa etimologiyasini keltcha chuqur qovurilgan xamirturush xamiri „katta“ soʻzi bilan oʻrtoqlashadi.

Luiziana 

Luiziana uslubidagi]] beignets odatda kvadrat yoki toʻrtburchaklar shaklda boʻlib, choux xamiridan emas, balki xamirturushli xamirdan tayyorlanadi. Yangi Orleanda ular koʻpincha nonushta sifatida isteʼmol qilinadi, ustiga shakar kukuni qoʻshiladi.

Amerika Qo'shma Shtatlarida beignets Yangi Orleanda Creole cuisineda mashhur boʻlgan va ularni shirinlik sifatida ham berish mumkin.

Bu faqat ikkita rasmiy shtat donutlaridan biri, ikkinchisi esa Massachusets shtatidagi Boston qaymoqli donutdir.

Manbalar
Nadejda Kujelnaya

Nadejda Kujelnaya (1962-yil 6-noyabrda tugʻilgan) – sobiq rus kosmonavti. U „Soyuz TM-32“da uchishi kerak boʻlganda, uning oʻrniga amerikalik kosmik sayyoh Dennis Tito uchgan. Keyinchalik u 2004- yilda xizmatdan nafaqaga chiqgan va Rossiyaning Aeroflot samolyotida tijorat uchuvchisi boʻlib ishlagan.

Erta hayot 
Nadejda Vasilevna Kujelnaya 1962- yil 6 -noyabrda Rossiyaning Tatariston Respublikasining Alekseyevskoye shahrida tugʻilgan. Bolaligida u ilmiy-fantastik filmlar va kosmos haqidagi kitoblarni yoqtirardi. Hobbi sifatida u 1981- yilda uchish klubiga qoʻshildi. U arxitektor boʻlishni orzu qilgan va 1984- yilda Dnepropetrovsk muhandislik-qurilish institutini tamomlagan. Biroq, Svetlana Savitskayaning „Soyuz T-7“ missiyasining koinotga parvozidan ilhomlanib, u Moskva aviatsiya institutiga oʻqishga kirdi. 1988 -yilda oʻqishni tugatgandan soʻng, u RKK Energiya kompaniyasida muhandis boʻlib ishlay boshladi, kosmik parvozlar uchun uskunalar loyihalashtirdi.

Karyera 
Kujelnaya 1994- yilda kosmonavt boʻlish uchun ariza topshirdi va ikki yillik oʻquv dasturiga qabul qilindi. Yuriy Gagarin nomidagi kosmonavtlarni tayyorlash markazida tahsil oldi. U RKK Energiya kompaniyasida ishlagan Mixail Tyurin bilan birga jalb qilingan ikki insondan biri edi . Trening davomida Kujelnaya parvoz oʻqituvchisi Vladimir Morozovga uylandi. Er-xotin qizli boʻlishgach, Kujelnaya mashgʻulotlarini bir muddatga toʻxtatdi, Morozov ham farzandi uchun tezda ishni toʻxtatdi. Kujelnaya bort muhandisi sifatida oʻqigan, uning vazifasi „Soyuz“ kosmik kemasini Xalqaro kosmik stansiyaga qoʻyish uchun uchish boʻlgan. U 2001-yilda kosmik stansiyaga uchishi sababli „Soyuz TM-32“ ga kosmonavt qilib tayinlangan. Biroq uning oʻrniga amerikalik kosmik sayyoh Dennis Titoni olishadi. Keyinchalik Kujelnaya oʻsha yilning oxirlarida fransuz astronavti Klodi Xaignerening missiya uchun yordamchi kostmonavt sifatida ajratilgan.1999 va 2004- yillar orasida Kujelnaya yagona ayol kosmonavt edi. U 2001 -yilda „Soyuz TM-34“ missiyasi paytida italiyalik astronavt Roberto Vittori uchun yana bir bor yordamchi boʻldi.  2004- yil may oyida ayol kosmonavtlar bir necha yil davomida uchmasligi haqida eʼlon qilinganidan soʻng, u Rossiyaning Aeroflot samolyotining tijorat uchuvchisi boʻlish uchun xizmatdan nafaqaga chiqdi. 2007 -yil holatiga koʻra, Kujelnaya Tupolev Tu-134 samolyotida uchgan ikki ayol uchuvchidan biri edi.

Manbalar 
Kosmonavtlar

Sovet kosmonavti
Ayol kosmonavt
Basappa Danappa Jatti

Basappa Danappa Jatti (1912 yil 10 sentyabr – 2002 yil 7 iyun) – Hindistonning beshinchi vitse-prezidenti boʻlib, 1974-yildan 1979-yilgacha faoliyat yuritgan. 1977-yil 11-fevraldan 25-iyulgacha Hindiston prezidenti vazifasini bajaruvchi lavozimida ishlagan. Jatti shuningdek, Karnataka bosh vaziri sifatida ish olib borgan. Jatti deyarli oʻn yillik siyosiy faoliyati davomida munitsipalitet aʼzoligidan Hindistonning ikkinchi eng yuqori idorasiga koʻtarildi.

Hayoti 
Jatti 1912-yil 10-sentyabrda hozirgi Karnataka shtatida joylashgan Bijapur tumani, Jamxandi Taluk shahridagi Savalgi kichik shaharchasida kannada tilida soʻzlashuvchi lingayat oilasida tugʻilgan. Uning otasi Dasappa Jatti va onasi Sangamma edi. Jatti Jamxandi oʻrta maktabida tahsil olgan. Rajaram kollejida san'at bakalavri va Kolxapurdagi Saykes yuridik kollejida huquqshunoslik darajasiga ega boʻlgan. U Jamxandi shtat qonun chiqaruvchi organida vazir, keyinchalik bosh vazir lavozimlarida faoliyat yuritgan.

Faoliyat yuritgan davlat idoralari 

 1945–48-yillar: Jamxandida taʼlim vaziri.
 1948 yil: Jamxandi bosh vaziri (devon).
 1948–52: Mumbay shahridagi BG Kher hukumatida parlament kotibi
 1953–56: Mumbaydagi Morarji Desay hukumatida sogʻliqni saqlash va mehnat vaziri oʻrinbosari
 1958–62: Maysor shtatining bosh vaziri
 1962–68: Maysor hukumati Vazirlar mahkamasi vaziri
 1968–72: Pondicherry leytenant gubernatori
 1972–74: Odisha gubernatori
 1974–79: Hindiston vitse-prezidenti
 1977-yilda olti oy davomida prezident vazifasini bajaruvchi

Shaxsiy hayoti va oilasi 
Uning nevarasi Dhruv Jatti Hindiston Milliy Kongressi partiyasining vakili va yoshlarning imkoniyatlarini kengaytirishga qaratilgan notijorat tashkilot hisoblangan Hindiston Talabalar Jamiyatining asoschisi edi.

Manbalar 

Hindiston Prezidentlari
2002-yilda vafot etganlar
1912-yilda tugʻilganlar
Ingliz fonologiyasi

Ingliz fonologiyasi  – bu ogʻzaki ingliz tilida ishlatiladigan nutq tovushlari tizimi. Koʻpgina boshqa tillar singari, ingliz tili ham tarixiy jihatdan, ham talaffuz jihatidan keng farqlarga ega. Umuman olganda, ingliz tilining mintaqaviy talaffuzlari asosan oʻxshash (lekin bir xil emas) fonologik tizimga ega. Boshqa narsalar bilan bir qatorda, aksariyat talaffuzlarda urgʻusiz boʻgʻinlarda unli qisqarish va kengayishi va ayrim undoshlarini ajratib turadigan murakkab fonologik yaʼni talaffuz qilish xolatlari mavjud.
Ingliz tilining fonologik tahlilini koʻpincha Angliya davlatida Received Pronunciation, Amerika Qoʻshma Shtatlarida General American va Avstraliya davlatida General Australian kabi tashkilotlar amalga oshiradi.. Shunga qaramay, Angliya davlatida koʻplab foydalaniladigan mahaliy bir biridan farq qiladigan shevalar mavjud. Adabiy til meʼyorlariga xos boʻlgan yaʼni standartlashtirilgan yozuvlar tavsiflari ingliz tilining ayrim dialektlariga yaʼni talaffuzlariga cheklangan miqdorda tasir qiladi.

Tovushlar 
Fonema – nutq tovushining yoki turli xil tovushlar guruhining mavhumligi boʻlib, ularning barchasi shu til yoki dialektda soʻzlashuvchilar tomonidan bir xil funksiyaga ega deb qabul qilinadi.
Masalan, inglizcha orqali soʻzi uchta fonemadan iborat: boshlangʻich „th“ tovushi, „r“ tovushi va unli tovush. Bu va boshqa koʻplab inglizcha soʻzlardagi fonemalar har doim ham ularni yozishda ishlatiladigan harflarga toʻgʻridan-toʻgʻri toʻgʻri kelavermaydi (ingliz tili orfografiyasi boshqa tillardagi kabi kuchli fonemik emas). Ingliz tilidagi fonemalarning soni va tarqalishi shevaga qarab farq qiladi, shuningdek, individual soʻzlovchining talqiniga bogʻliq. Undosh fonemalarning soni odatda 24 ta (yoki dialektga qarab bir oz koʻproq) qoʻyiladi. Hozirda unli tovushlarning oʻzi ham bir qancha turlari mavjud, jumladan, amerikancha talaffuzda 14-16 ta, avstraliklar talafuzida 19-21 ta unli tovushlar mavjud. Lugʻatlarda qoʻllaniladigan talaffuzlar asosan turli xil soʻzlarni talaffuz qilishdagi kamchiliklar va tafovutlarga barham berish uchun foydalaniladi.

Undosh tovushlar 
Ingliz tilining koʻpgina dialektlarida uchraydigan 24 ta undosh fonema koʻrsatilgan, ularning taqsimlanishi cheklanganroq /x/. Fortis undoshlari har doim jarangsiz boʻlib, boʻgʻin boshlanishida aspiratsiyalanadi (/s/ yoki /ʃ/ bilan boshlanadigan soʻzlardan tashqari).

Manbalar
Tohir Toʻxtasinov

Tohir Toʻxtasinov (Тоҳир Тўхтасинов) – oʻzbekistonlik futbolchi. „Bunyodkor“ klubida chap qanot himoyachisi.

Manbalar 

Yashayotgan insonlar
Oʻzbekistonlik erkak futbolchilari
Erkak futbol himoyachilari
Erkak futbol yarim himoyachilari
Bunyodkor klubi futbolchilari
Alifbo boʻyicha sportchilar
Eng qari insonlar roʻyxati

Quyida keltirilgan jadvallar dunyodagi eng keksa odamlar roʻyxatidir. Soxta yoki tasdiqlanmagan qarilik daʼvolarini kiritmaslik uchun bu yerda faqat uzoq umrni oʻrganish bilan shugʻullanadigan xalqaro tashkilot, masalan, Gerontologiya Tadqiqot Guruhi yoki Ginnesning Rekordlar Kitobi kabi xalqaro tashkilot tomonidan tasdiqlangan shaxslarning ismlari, va boshqa ishonchli manbalar bilan tasdiqlanganlar kiritilgan.

Eng uzoq hujjatlashtirilgan va tasdiqlangan inson umrining davomiyligi fransiyalik Jeanne Calmentning hayoti boʻlib, u 122 yil 164 kun yashagan. Ayollar erkaklarga qaraganda umumiy olganda uzoqroq yashaydi, shuning uchun umumiy rekordlarda ayollar koʻpchilikni tashkil qiladi. Erkaklar orasida eng uzoq umr koʻrgan inson yaponiyalik Jiroemon Kimura (1897–2013) boʻlib, u 116 yil 54 kun yashagan.

Yoshi tasdiqlangan dunyodagi eng keksa tirik inson 117 yoshli Ispaniyalik Maria Branyas boʻlib, 1907-yil 4-martda tugʻilgan. Yoshi tasdiqlangan eng keksa erkak 111 yoshli John Tinniswood boʻlib, u Birlashgan Qirollikda 1912 yil 26 avgustda tugʻilgan.

Hozirgacha tasdiqlangan eng keksa odamlar 
Uzoq umrni tizimli tekshirish faqat 1950-yillardan boshlangan va faqat dunyoning ayrim qismlarida amalga oshirilgan. Hozirga qadar tasdiqlangan eng keksa oʻn odamning barchasi ayollardir.

Hujjatlashtirilgan va tasdiqlangan inson umrining eng uzoq davomiyligi Fransiyadan boʻlgan Jeanne Calmentga tegishli boʻlib, u 122 yil va 164 kun yashagan. U 1985-yilda 110 yoshga toʻlganidan soʻng ommaviy axborot vositalarining eʼtiboriga tushgan. Calmentning daʼvosi Gerontologiya Tadqiqot Guruhi (GRG) uchun Jean-Marie Robine va doktor Michel Allard tomonidan tekshirilgan va tasdiqlangan. Uning uzoq umr koʻrish daʼvosi 2018-yilda savol ostiga qoʻyilgan, ammo dastlabki baholovchi jamoa oʻz qarorini tasdiqlagan. Akademiklar dunyoning bir qator joylarida odamlari oʻrtacha koʻproq yashaydigan „koʻk zonalar“ mavjudligini taxmin qilishgan.

Eng keksa odamlar (barchasi ayollar)

Eng keksa erkaklar

10 eng keksa tirik odamlar

Eng keksa tirik odamlar

Eng keksa tirik erkaklar

1951-yildan beri yashayotgan eng keksa odamlarning xronologik roʻyxati 
Ushbu jadval GRG tadqiqotlari va Ginnesning Rekordlar Kitobiga koʻra, 1951-yildan hozirgi kungacha dunyodagi eng keksa odamlar ketma-ketligini koʻrsatadi. Jinslar orasidagi umr koʻrish davomiyligidagi farq tufayli deyarli barcha eng keksa odamlar ayollar boʻlgan (shuning uchun maksimal umr davomiyligi ayollar soni bilan belgilanadi); asosiy roʻyxatdan keyin eng keksa erkaklarning ketma-ketligi keltirilgan.

1954-yildan beri yashayotgan eng keksa erkaklarning xronologik roʻyxati 
Ushbu jadval 1954-yildan hozirgi kungacha dunyodagi eng keksa erkaklar ketma-ketligini koʻrsatadi.

Manbalar 

sv:Lista över världens äldsta människor
Holi

Holi – bu ranglar, sevgi va bahor festivali sifatida nishonlanadigan mashhur va muhim hind festivali. U Radha va Krishna xudolarining abadiy va ilohiy sevgisi sharafiga nishonlanadi. Bundan tashqari, bu kun yaxshilikning yovuzlik ustidan gʻalaba qozonishini bildiradi, chunki u Vishnuning Narasimha sifatida Xiranyakashipu ustidan qozongan gʻalabasini xotirlaydi. Xoli bayrami Hindiston va Nepalning Hindiston yarimorolida paydo boʻlgan va asosan shu xududlarda nishonlanadi, keyinchalik Osiyoning boshqa mintaqalariga va Gʻarbiy dunyoning baʼzi qismlariga ham tarqaldi.
Shuningdek, Holi bayrami Hindiston va Nepalda sevgi fasli bahorning kelishi va qishning tugashini nishonlaydi. Bayramni nishonlash orqali bahorgi hosillarini moʻl-koʻl boʻlishiga umid qilishadi. Holi bayramining noishonlash sanasi Grigoriy taqvimida mart oyining oʻrtalariga toʻgʻri keladigan hind taqvimidagi Phalguna oyiga toʻgʻri keladigan Purnima (toʻlin oy kuni) oqshomidan boshlab, bir kecha va bir kun davom etadi.

Tavsif 
Holi hindularning muqaddas qadimiy anʼanasi boʻlib, Hindiston va Nepalning koʻplab shtatlarida boshqa mamlakatlarda mintaqaviy bayramlar bilan nishonlanadi. Bu hindularga ham, hindu boʻlmaganlarga ham bir-birlariga rangli suv va kukun otish orqali boshqa odamlar bilan quvnoq hazillashish imkoniyatini beradigan madaniy bayramdir. Hindiston yarim orolida ham keng tarqalgan. Holi qishning oxirida, hind oy-quyosh taqvimi oyining oxirgi toʻlin oy kunida nishonlanadi, bu sana bahorni belgilab, oy taqvimiga qarab oʻzgaradi. Sana odatda mart oyiga toʻgʻri keladi, lekin baʼzan Grigorian kalendarining fevral oyi oxiriga toʻgʻri keladi.

Manbalar 

Festivallar
Hindiston
Trifon Tyukov

Trifon Petrovich Tyukov (; 1913-yil 1-fevral, Saratov viloyati – 1985-yil 30-sentyabr, Fargʻona) – Sovet iqtisodiy, davlat va siyosiy arbobi, Sotsialistik Mehnat Qahramoni.

Biografiya 
1913-yilda Pylkovo qishlogʻida mordoviyalik oilada tugʻilgan. 1941-yildan Sovet Ittifoqi Kommunistik partiyasi aʼzosi boʻlgan.

1933-yildan iqtisodiy, ijtimoiy va siyosiy ishlarda faol boʻlgan. 1933—1976-yillarda​ ​avvaliga kolxozchi, keyinchalik Oʻzbekiston SSR energetikasida muhandis lavozimlarida ishlagan. Ulugʻ Vatan urushi qatnashchisi, 1-gvardiya tank brigadasi motorlashtirilgan bataloni pulemyotchilar rotasi komandiri boʻlgan. Urushdan soʻng SSSR Energetika va elektrlashtirish vazirligining Lenin nomidagi Fargʻona issiqlik elektr stansiyasida turbinator boʻlib ishlagan.

SSSR Oliy Kengashi Prezidiumining 1971-yil 20-apreldagi farmoni bilan unga Lenin ordeni va „Oʻroq va Bolgʻa“ oltin medali bilan Sotsialistik Mehnat Qahramoni unvoni berilgan. 1985-yilda Fargʻonada vafot etgan.

Manbalar

Havolalar 

 Trifon Tyukov
 Trifon Tyukov

1-fevralda tugʻilganlar
1913-yilda tugʻilganlar
1984-yilda vafot etganlar
30-sentyabrda vafot etganlar
Fargʻonada vafot etganlar
Sotsialistik Mehnat Qahramonlari
Lenin ordeni sohiblari
Qizil Bayroq ordeni sohiblari
Aleksandr Nevskiy ordeni sohiblari
Qizil Yulduz ordeni sohiblari
Shavkatli mehnat uchun medali sohiblari
Moskva mudofaasi uchun medali bilan mukofotlanganlar
„1941-1945-yillardagi Ulugʻ Vatan urushida Germaniya ustidan qozonilgan gʻalaba uchun“ medali sohiblari
Berlinni ozod qilganlik uchun medali sohiblari
Varshavani ozod qilganlik uchun medali sohiblari
Sovet Ittifoqi Kommunistik Partiyasi aʼzolari
Fargʻonada dafn etilganlar
Oq non

Oq non – odatda bugʻdoy unidan tayyorlangan non mahsulotlari hisoblanadi. Un tayyorlash yoki maydalash jarayonining bir qismi sifatida butun bugʻdoydan kepak va urugʻ qatlamlari olib tashlanadi va och rangli un hosil qilinadi.

Tarixi 
Oʻt donalaridan tayyorlangan birinchi non 12 000 yil avval qishloq xoʻjaligidan oldingi Natuf madaniyati borib taqaladi. Ammo bugʻdoyni elakdan oʻtkazib, sof oq kraxmal ishlab chiqarish mumkin, bu usul esa Qadimgi Misrga borib taqaladi. Bugʻdoy yetishtirish uchun eng don qimmat boʻlganligi va uni elakdan oʻtkazish jarayoni koʻp mehnat talab qilganligi sababli, oq un XIX asrning oʻrtalariga qadar odatda maxsus holatlar va badavlat odamlar uchun tayyorlanar edi. Keyinchalik sanoat jarayonlarida mehnat xarajatlari yoʻq qilindi, bu esa oʻrta qatlamdagi aholi uchun narxlarning tushishiga imkon berdi.

AQShda makkajoʻxori uni XX asrning oxirigacha non uchun standart don boʻlgan, Yevropa davlatlarida esa boshqa donlardan foydalanishar edi.

Biroq, oq non bir necha sabablarga koʻra rivojlangan mamlakatlarda juda mashhur boʻldi:
 Anʼanalarga koʻra, boylar uchun oq bugʻdoy noni maʼqul koʻrinardi.
 Bundan tashqari, baʼzi oziq-ovqatlar notoʻgʻri tayyorlangan va sifatsiz boʻlishi mumkin boʻlgan bir paytda, oq non unini sof va toza deb koʻrish osonroq edi.
 Qoʻpolligi va murakkab taʼm xususiyatining yoʻqligi uni mazali taʼm beruvchi vositalarni taqdim etish uchun mashhur vositaga aylantirdi.
 U oson chaynaladi va hazm boʻladi. Bu unga koʻproq kaloriya manbai boʻlish imkonini beradi. Bundan tashqari, baʼzi mikroelementlar yanada hazm boʻlishini taʼminlaydi, baʼzi ilmiy tadqiqotlar shuni koʻrsatadiki, qoʻshimcha oziq-ovqat boshoqli donlar tanadan toʻliq soʻrilmasdan oʻtadi. Ayrim tana toifalari va parhezlar uchun oq un ozuqaviy foyda boʻlishi mumkin.
 Unni osongina ishlab chiqarish mumkin boʻlgandan soʻng, u eng qimmat un turidan eng arzon un turiga oʻtdi.
 U yanada uzoqroq vaqt turishi mumkin. Vaqt oʻtishi bilan bugʻdoy moyi butun nonlar ishtahani buzishi va uning taʼmini buzishi mumkin.

Biroq, oq unning mashhurligidan salbiy taʼsir kelib chiqdi, bu esa bugungi kungacha mashhur boʻlgan toʻliq donli muqobillarni keltirib chiqardi, masalan, yorma va makkajo‘xori boʻlaklari, ular (asl toʻliq don shaklida) koʻproq tola va mikroelementlarga boy hisoblanadi. Oxir-oqibat, oq nonning ziyolilar taomidan oddiy oziq-ovqat mahsulotiga aylanishi, ayniqsa 1920-yillarda mashinada kesilgan nonning paydo boʻlishi bilan, sanoatlashtirish va umuman olganda kapitalizmning muvaffaqiyati ramziga aylandi.

Manbalar
Louis Waldon

Louis Waldon (1934-yil 16-dekabrda tugʻilgan – 2013-yil 6-dekabrda vafot etgan) Amerikalik kino aktyori, uning faoliyati deyarli 45 yil davom etgan. U Kaliforniyaning Modesto shahrida tugʻilgan.

Faoliyati 

Waldon aktyorlik faoliyatini 1965-yilda boshlagan. U amerikalik rassom va kinorejissyor Andy Warhol bilan hamkorligi bilan tanilgan va Warhol superyulduzlaridan biri sifatida bir qancha filmlarda, jumladan The Nude Restaurant (1967), Lonesome Cowboys (1968), Flesh (1968) va Blue Movie (1969), filmlarida suratga tushgan. Golden Age of Porndagi muhim film. U Mask filmida kichik rolda ham suratga tushgan (1985).

U endi Waldon aktyori Waldo Díaz-Balart bilan doʻst edi.

Waldonning sanʼat sohasidagi faoliyati 1979-yilda, u oʻzining doʻstiga Andy Warholning asl naʼmunalarini (mashhur pop-art asarlarini yaratishda qoʻllangan materiallarni) koʻrsatganda boshlangan edi. Waldonning doʻsti undan oʻzi uchun „Electric Chair“ asarini yaratishni soʻradi.

Waldonning sanʼat asarlari koʻplab muzeylar va galereyalarda, jumladan Los-Anjelesdagi Chemberlen galereyasida (haykaltarosh John Chamberlainga tegishli]]) va 2023-yil iyun oyida Beverli-Xillzdagi Kantor galereyasida uning Marlon Brando rasmlaridan biri deyarli bir million dollarga sotilgan. Kollektor keyinchalik rasmni katalogga haqiqiy Warhol sifatida qoʻshishga harakat qildi.

Waldon bir safar shunday degan edi: Aytishim mumkinki, agar sen Andy bilan birgalikda oʻz pulingni ishlab topishning iloji boʻlganida, u hech qachon bunga qarshi chiqqan boʻlmasdi. U bu masalada juda ham koʻp yordam bergan. Bu borada u menga juda yordam berdi. Agar biron narsani qilmoqchi boʻlsang va undan pul ishlamoqchi boʻlsang, u senga hech qachon toʻsqinlik qilmasdi.

Waldon 2013-yil 6-dekabrda Los-Anjelesda (Kaliforniya) 78 yoshida insultdan keyin vafot etdi.

Filmografiya 
 The Nude Restaurant (1967)
 Lonesome Cowboys (1968)
 Flesh (1968)
 Blue Movie (1969)
 Necropolis (1970)
  (1971, based on Georg Büchner's Lenz)
 Jaider, der einsame Jäger (1971)
 Vampira (1971, TV film)
 Pan (1973)
  (1973)
 Inki (1973)`
 Mask (1985)

Iqtibos 

Uning silkscreen (ipak chop etish) usulida yaratilgan sanʼat asarlari haqida gapirganda, Endi Warholning ishlari bilan taqqoslaganda: „Ular yaxshiroq koʻrinadi. Andy aslida nima qilayotganini bilmasdi. Ularning orasidagi farqni ajratib boʻlmaydi“.

Waldon oʻz sanʼatini oqlaydi. „Senga bir narsani aytib qoʻyay, agar Andy bilan oʻzing mustaqil ravishda pul ishlashning iloji boʻlsa, u hech qachon bunga qarshi chiqmasdi. Bu masalada u juda xayrixoh edi. Agar biror narsa qilib, pul topmoqchi boʻlsang, u albatta yoʻlingni toʻsmasdi“..

Manbalar

Qoʻshimcha oʻqish 
 „On My Wall: Louis Waldon“, Johnny Blanco

Tashqi havolalar 
 

1934-yilda tugʻilganlar
2013-yilda vafot etganlar
Kaliforniya shtati Modesto shahri aholisi
Amerikalik aktyorlar
XX asr amerikalik aktyorlari
XXI asr amerikalik aktyorlari
20-asr Amerika Qo‘shma Shtatlarining rassomlari
20-asr Amerika Qo‘shma Shtatlarining erkak rassomlari
The Factory bilan bog‘liq shaxslar
Narimonjon Ahmadjonov

Narimonjon Ahmadjonov (Наримонжон Аҳмаджонов) – oʻzbekistonlik futbolchi. Oʻzbekiston Superligasining „Bunyodkor“ klubida yarim himoyachi sifatida toʻp suradi.

Manbalar 

Yashayotgan insonlar
Oʻzbekistonlik erkak futbolchilari
Bunyodkor klubi futbolchilari
Erkak futbol yarim himoyachilari
Oʻzbekiston Superligasi futbolchilari
Oʻzbekistonda tugʻilganlar
Oʻzbekiston kishilari
My oh my (Ava Max)

„My Oh My“ – Amerikalik qoʻshiqchi Ava Maxning qoʻshigʻi. U 2024-yil 4-aprel kuni Atlantic Records orqali yakka tartibdagi singl sifatida chiqarilgan.

Orqa fon va kompozitsiyasi 
2024-yil 19-mart kuni Max oʻzining ijtimoiy tarmoqlarida „My Oh My“ qoʻshigʻining bir qismini joylab, bu yangi davrning boshlanishi ekanligini taʼkidladi. Keyinchalik u 26-mart kuni qoʻshiqning chiqarilish sanasini eʼlon qildi. 28-mart kuni qoʻshiq 2024-yilgi Major League Baseball mavsumini reklaman qilish maqsadida MLB Network tomonidan Instagram sahifasiga qoʻyildi. „My Oh My“ 4-aprel kuni raqamli yuklab olish uchun ommaga taqdim etildi. Bu qoʻshiq Max, JBach, Sam Martin va prodyuser Inverness tomonidan yozilgan. Raqs-pop va elektropop qoʻshigʻida bolib, u naqoratida Arab rifi deb nomlangan melodiyadan foydalanadi.

Video Klipi 
„My Oh My“ ning musiqa videosi qoʻshiq bilan birga chiqarildi. Film Hunter Moreno tomonidan rejissyorlik qilingan va Matt Steffanina tomonidan xoreografiya qilingan. Ularda Max va bir guruh raqschilar omborda raqsni ijro etishadi. Video davomida u paparazzilar guruhi tomonidan suratga olish maqsadida oʻrab olinadi. Keyinchalik Max bir barda stol ustida erkin raqs tushayotgan sahna mavjud.

Xodimlar 
Amanda Ava Koci – qoʻshiqchi, qoʻshiqlar yozuvchisi

 Charlz Nelsen – qoʻshiq yozuvchisi, prodyuser
 Jonathan Bach – qoʻshiq yozuvchisi
 Samuel Martin – qoʻshiq yozuvchisi
 Gian Stone – vokal prodyuser
 Bryce Bordone – muhandis
 Kris Geringer – rejissyor
 Jon Xanes – postanovkachi rejissyor
 Serban Genea – postanovkachi rejissyor

Chartlar

Manbalar 

Ava Max qoʻshiqlari
Savi masjidi

Savi masjidi – Pokistonning Panjob viloyati Moʻlton shahrida joylashgan masjid.

Arxitekturasi 
Masjid bir nechta qabrlarni oʻrab turgan noyob, tomsiz inshootdir. Masjid sifatida boʻlsa-da, inshoot muhim qabr joyini oʻrab olgan bezatilgan devorga oʻxshaydi.

Qur’on yozuvlari va Fors kupletlari bilan bezatilgan devorlari uning obroʻli yoki boy odamga tegishli ekanligini koʻrsatadi. Oyatlar yozuvi Zakariyya bin Ustad Muhammadga tegishli.

Manbalar 

Moʻltondagi masjidlar
Ahmad al-Rifoiy majmuasi

Ahmad al-Rifoiy majmuasi (arabcha:ضريح أحمد الرفاعي), shuningdek Dargoh Sayid Ahmad Kabir Rifoiy (forscha ::درگاه سید احمد کبیر رفاعی) nomi bilan ham tanilgan, Ahmad al-Rifoiyga bagʻishlangan soʻfiy diniy majmuasi. Iroqning Maysan viloyati, Ar-Rifoiy tumanida joylashgan. U Rifoiy soʻfiylik tariqati asoschisiga atab qurilgan. Inshoot masjid, hadra xonasi va Ahmad ar-Rifoiy maqbarasidan iborat.

Tarixi 
Bino Ahmad ar-Rifoiyning ziyoratgohi sifatida qurilgan, biroq binoning tarixi haqida koʻp narsa maʼlum emas. Bino haqidagi dastlabki maʼlumotlardan biri musulmon sayyohi Ibn Battutaga tegishli boʻlib, u 1326-yilda qabrni ziyorat qilgan va Ahmad ar-Rifoiyning avlodi boʻlgan vasiy Shayx Ahmad Kavjak bilan uchrashgan. Shuningdek, u ziyoratgohni keng yoʻlakka ega deb taʼriflaydi. Koʻp yillar oʻtgach, Usmonli sultoni Abdulhamid II diniy majmuani qayta tiklashga buyruq bergan.

Arxitekturasi 
Binoning asosiy kirish eshigi ikkita yaxlit ark bilan oʻralgan. Hovli oldida ziyoratgohning oʻng va chap tomonida xonalar joylashtirilgan. Ziyoratgohning asosiy eshigi temirdan yasalgan. Ahmad ar-Rifoiy qabri ziyoratgohning oʻrtasida, tik yogʻochdan yasalgan va bronza toʻr bilan qoplangan yogʻoch zarih ostida joylashgan. Ziyoratgohning devorlari italyan alebastri bilan qoplangan. Hadra xonasining maydoni 10 kvadrat metrni tashkil qiladi.

Yana qarang 

 Al-Rifaʼiy masjidi Misrdagi xuddi shunday ziyoratgoh vazifasini bajaradigan masjid
 Iroqdagi masjidlar roʻyxati

Manbalar 

Iroqdagi masjidlar
Koordinatalar Vikimaʼlumotlarda
Imom Hasan al-Basriy maqbarasi

Imom Hasan al-Basriy maqbarasi () Basradagi mashhur ulamo Hasan al-Basriy xotirasiga bagʻishlangan tarixiy ziyoratgohdir. Basralik Hasan ikkinchi xalifa Umar davri tugashidan ikki yil oldin tugʻilgan, Abu Sayid laqabli sunniy islom ulamosi boʻlgan. Maqbara koʻplab qabristonlar joylashgan Zubayr tumanida barpo etilgan.

Maqbarada Hasan va Ibn Sirin qabri joylashgan boʻlib, bino tepasida oʻyma naqshlar bilan bezatilgan konussimon gumbazli minora mavjud. Minora 1185-yilda 34-abbosiy xalifasi Al-Nosir tomonidan qurilgan boʻlib, saljuqiylar meʼmorchiligi uslubida bunyod etilgan. Minora pastki qismining diametri yuqori qismidan kattaroqdir. Qabrning shimoliy qismida suvoq bilan ishlangan ikkita ustun oʻrnatilgan. Qabr yonida Al-Naqib oilasining qabri joylashgan xona bor. Hasan al-Basriy ziyoratgohi marmar toshlardan qurilgan. Kichik namozxona ham masjid vazifasini bajaradi.

Yana qarang 

 Iroqdagi islom
 Iroqdagi masjidlar roʻyxati

Manbalar 

Iroqdagi maqbaralar
12-asr masjidlari
Abbosiylar arxitekturasi
Sayyid Ali al-Zaki maqbarasi

Sayyid Ali az-Zakiy maqbarasi (arabcha: ضريح كميل بن زياد) – Iroqning Maysan shahridagi Al-Kahla tumanida joylashgan ziyoratgoh. U Ali ibn Abu Tolibning uzoq avlodi boʻlgan va 10-asr islom olimi sifatida tanilgan Sayyid Ali ibn al-Hasanga bagʻishlab qurilgan. Hozirgi bino 2017-yildan beri zamonaviy koʻrinishga ega.

Tarixi 
Sayyid Ali 10—11-asrlarda vafot etgach, Buvayhiylar sulolasi davrida qabriga ziyoratgoh qurilgan. Oʻshandan buyon ziyoratgoh qarovsiz holatda qolgan, biroq u mahalliy aholi tomonidan tartibga keltirib turilgan. 2017-yilda ziyoratgoh tubdan toʻliq rekonstruksiya qilinib, keng koʻlamli taʼmirlangan. Ushbu yangi restavratsiya Shia ziyoratgohlari Bosh kotibi tomonidan amalga oshirilgan.

Arxitekturasi 
Maqbaraning kirish eshigi yon tarafida ikkita minora bor. Sayyid Ali qabri gumbaz ostida joylashgan boʻlib, uning qabri atrofida mis va kumushdan yasalgan zarih qurilgan.

Galereya

Yana qarang 

 Imomzoda
 Iroqdagi masjidlar roʻyxati

Manbalar 

Iroqdagi maqbaralar
Katta Jamiya masjidi (Karachi)

Katta Jamiya masjid () — Pokistonning Karachi shahri Bahria shaharchasida joylashgan majmua. Qurilish tugallanganda, kompleksda Pokistonga va dunyodagi uchinchi eng yirik masjid bo'ladigan kompleks bo'ladi. Masjidda bir vaqtning o'zida 800 ming kishi ibodat qila oladi.

Dizayni 
Masjid dizayni Boburiy va Fors arxitekturasiga asoslanadi. Masjidda jami 150 ta gumbaz mavjud. Eng yirik birgina gumbazning balandligi 75 metr.

Masjid hovlida buloqlar bo'ladi. Namozxonlarni quyoshdan himoya qilish uchun hovli Al-Masjid an-Nabaviy o'xshash dizayndagi avtomatik soyabonga ega bo'ladi.

Galereyasi

Yana qarang 

 Eng katta masjidlar roʻyxati
 Islom arxitekturasi
 Pokiston arxitekturasi
 Pokistondagi masjidlar roʻyxati
 Vazir Xon masjidi
 Katta Jamiya masjidi

Manbalar 

Katta masjidlar
Karachidagi masjidlar
Bhodesar masjidi

Bhodesar masjidi – Pokistonning Sindh viloyati Tharparkar tumanida joylashgan masjid. Masjid 1505-yilda Gujaratlik Sulton Mahmud Begada tomonidan qurilgan. Masjid yaqinidagi Jain ibodatxonalarini vayron qilgandan soʻng qurilgan.

Manbalar 

Tharparkar tumani
Sinddagi masjidlar
XV asr masjidlari
Gujarat Sultonligi masjidlari
Hayotxon Ortiqboyeva

Hayotxon Ortiqboyeva (1946-yil 10-oktyabr Sirdaryo viloyati, Oʻzbekiston) – Xalq deputatlari Sirdaryo viloyat Kengashi deputati, 2004–2009-yillar oraligʻida Oʻzbekiston Respublikasi Oliy Majlisi Senati aʼzosi, shuningdek, Oʻzbekiston Yozuvchilar uyushmasi Sirdaryo viloyati boʻlimi mas’ul rahbari.

Tarjimai holi 

Hayotxon Ortiqboyeva 1946-yining 10-oktyabr sanasida Sirdaryo viloyati, Guliston tumanining Yulduz qishlogʻida dehqonlar oilasida tavllud topgan. Maktabni bitirgach 1964 – 1969-yillar oraligʻida Nizomiy nomidagi Toshkent davlat pedagogika universitetining tarix fakultetiga oʻqishgan. Ish faoliyatini birinchi boʻlib maktabda oʻqituvchilikdan boshlagan. Keyinchalik bogʻcha mudirasi, 1979 – 1989-yillarda „Sirdaryo haqiqati“ gazetasida, boʻlim mudiri, bosh muharrir oʻrinbosari lavozimlarida faoliyat yuritgan. 1989 – 1990-yilda Guliston yangiliklari () gazetasida bosh muharriri lavozimida ishlagan.

1991-yildan Oʻzbekiston Xalq demokratik partiyasi Sirdaryo viloyati Kengashi raisining mafkuraviy ishlar boʻyicha oʻrinbosari lavozimida, 1998-yildan boshlab Oʻzbekiston Yozuvchilar uyushmasi Sirdaryo viloyati boʻlimining rahbari sifatida ish olib boradi. 2002 – 2005-yil oraligʻida Sirdaryo viloyat Maʼnaviyat va maʼrifat markazi rahbarining oʻrinbosari vazifasida ish olib borgan.

Ortiqboyeva 1989-yildan beri Xalq deputatlari Sirdaryo viloyat Kengashi deputati, 2004 – 2009-yillarda esa Oʻzbekiston respublikasi Oliy Majlisi Senati aʼzosi boʻlib xizmat qilgan.

Ortiqboyevaning „Koʻklam ertaklari“, „Feruza oqshomlar“, „Humolari qaytgan yurt“, „Koʻklam ertaklari“, „Oy qoʻngan ayvon“ „Humolari qaytgan yurt“, „Ne baxt bu diydor“, „Oy qoʻngan ayvon“ sheʼriy toʻplamlari chiqarilgan. Shu bilan birga, respublika va viloyat gazeta va jurnallarida doimiy tarzda sheʼrlari, hikoyalari, publitsistik maqolalari chop qilinib boriladi.

Mukofotlari 
Hayotxon Ortiqboyevaga 2004-yili Oʻzbekistonda xizmat koʻrsatgan madaniyat xodimi unvoni, 2008-yilda esa „El-yurt hurmati“ ordeni berilgan.

Manbalar 

Senatorlar
Yashayotgan insonlar
1946-yilda tugʻilganlar
10-oktyabrda tugʻilganlar
El-yurt hurmati ordeni sohiblari
Oʻzbekistonda xizmat koʻrsatgan madaniyat xodimlari
Shoiralar
Oʻzbekiston deputatlari
Deputatlar
Sirdaryoda tugʻilganlar
Toshkent davlat pedagogika universiteti bitiruvchilari
Oʻzbekiston Xalq demokratik partiyasi a’zolari
Akbar Oʻktamov

Akbar Oʻktamov (Акбар Ўктамов) — oʻzbekistonlik futbolchi. Oʻzbekiston Superligasining „Olimpik“ klubi hujumchisi.

Manbalar 

Yashayotgan insonlar
Futboldagi erkak hujumchilar
Olimpik jamoasi futbolchilari
Oʻzbekiston Superligasi futbolchilari
San Diego hayvonot bogʻi

San Diego hayvonot bogʻi – Kaliforniyaning San Diego shahridagi hayvonot bogʻi. Maydoni . 680 dan ortiq tur va kenja turlarga mansub 12 000 dan ortiq hayvonlar yashaydi. Sayohatchilar uni dunyodagi eng yaxshi hayvonot bogʻlaridan biri deb taʼkidlashdi. Hayvonot bogʻi hayvonot bog'lari va akvariumlar uyushmasi, Amerika muzeylar ittifoqi va Butunjahon hayvonot bogʻlari va akvariumlar assotsiatsiyasining akkreditatsiyadan oʻtgan aʼzosi hisoblanadi.

Manbalar 

 
Kaliforniyadagi hayvonot bogʻlari
San Diego madaniyati
San Diegodagi diqqatga sazovor joylar
San Diegodagi bogʻlar
1910-yillarda tashkil etilgan hayvonot bogʻlari
Mari Kondo

1984-yil 9-oktabr tugʻilgan. Mari, shuningdek, Konmari nomi bilan tanilgan, yapon muallifi, tashkilotchi teleboshlovchisi.
Kondo tashkilotchilik boʻyicha toʻrtta kitob yozgan, ular butun dunyo boʻylab millionlab nusxalarni birgalikda sotgan. Uning kitoblari yapon tilidan bir necha tillarga tarjima qilingan, „ Oʻz-oʻzini tartibga solishning hayotni oʻzgartiruvchi sehri“ (2011) kitobi 30 dan ortiq mamlakatlarda nashr etilgan. Yaponiya va Yevropada eng koʻp sotilgan kitob boʻlgan va 2014-yilda Qoʻshma Shtatlarda chop etilgan.

2015-yilda u dunyoning eng nufuzli odamlari TIME 100 roʻyxatiga kiritilgan.

Amerika Qoʻshma Shtatlari va Buyuk Britaniyada Kondoning profili va uning usullari 2019-yilda chiqarilgan Netflix serialining muvaffaqiyati tufayli katta targʻib qilindi. Haqiqat yoki raqobat dasturi. Kondo oʻsha yili KonMari nomli onlayn doʻkon ochdi. 2021-yil avgust oyida Netflix „Mari Kondo bilan quvonch uchqunlari“ nomli keyingi shouni chiqardi.

Koreys ixcham yigʻiladigan uy jihozlari Marining gʻoyasi hisoblanadi.

Manbalar

Havolalar